L 179/114
HU
Az Európai Unió Hivatalos Lapja
2023.7.14.
A POLITIKAI ÉS BIZTONSÁGI BIZOTTSÁG (KKBP) 2023/1457 HATÁROZATA (2023. július 13.) az Indiai-óceán nyugati térségében és a Vörös-tengeren a tengeri védelemhez való hozzájárulás céljából folytatott európai uniós katonai művelethez (EUNAVFOR ATALANTA) az EU-erők parancsnokának kinevezéséről és a (KKBP) 2023/311 határozat hatályon kívül helyezéséről (EUNAVFOR ATALANTA/2/2023)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikkére, tekintettel az Indiai-óceán nyugati térségében és a Vörös-tengeren a tengeri védelemhez való hozzájárulás céljából folytatott európai uniós katonai műveletről (EUNAVFOR ATALANTA) szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikke (1) bekezdésére, mivel: (1)
A 2008/851/KKBP együttes fellépés 6. cikkének (1) bekezdésében a Tanács felhatalmazta a Politikai és Biztonsági Bizottságot (PBB), hogy meghozza az EU-erők parancsnokának (a továbbiakban: az EU-erők parancsnoka) az Indiaióceán nyugati térségében és a Vörös-tengeren a tengeri védelemhez való hozzájárulás céljából folytatott európai uniós katonai művelethez (EUNAVFOR ATALANTA) történő kinevezésére vonatkozó releváns döntéseket.
(2)
A PBB 2023. február 7-én elfogadta a (KKBP) 2023/311 határozatot (2), amellyel Juan María IBAÑEZ MARTÍN ellentengernagyot nevezte ki az EU-erők parancsnokává.
(3)
Az olasz katonai hatóságok 2023.
május 23-án azt javasolták, hogy 2023. július 17-től Fabrizio RUTTERI ellentengernagy váltsa fel Juan María IBAÑEZ MARTÍN ellentengernagyot az EU-erők parancsnokaként.
(4)
Az EUNAVFOR ATALANTA EU-erők műveleti parancsnoka 2023. június 2-án támogatta a javasolt kinevezést.
(5)
Az Európai Unió Katonai Bizottsága 2023. június 9-én támogatta az olasz katonai hatóságok által tett ajánlást.
(6)
Fabrizio RUTTERI ellentengernagy kinevezéséről határozatot kell hozni.
(7)
A (KKBP) 2023/311 határozatot ezért hatályon kívül kell helyezni,
ELFOGADTA EZT A HATÁROZATOT:
1. cikk A Politikai és Biztonsági Bizottság 2023. július 17-től Fabrizio RUTTERI ellentengernagyot nevezi ki az Indiai-óceán nyugati térségében és a Vörös-tengeren a tengeri védelemhez való hozzájárulás céljából folytatott európai uniós katonai művelethez (EUNAVFOR ATALANTA) az EU-erők parancsnokává.
2. cikk A (KKBP) 2023/311 határozat hatályát veszti.
(1) HL L 301., 2008.11.12., 33. o. (2) A Politikai és Biztonsági Bizottság (KKBP) 2023/311 határozata (2023. február 7.) az Indiai-óceán nyugati térségében és a Vöröstengeren a tengeri védelemhez való hozzájárulás céljából folytatott európai uniós katonai művelethez (EUNAVFOR ATALANTA) az EU-erők parancsnokának kinevezéséről és a (KKBP) 2022/2205 határozat hatályon kívül helyezéséről (EUNAVFOR ATALANTA/1/2023) (HL L 40., 2023.2.10., 24. o.).